
Татарстан Республикасы Президенты Рөстәм Миңнеханов чираттагы ялда.

Отпуск 2019 елның 20 июленнән 3 августына кадәр дәвам итәчәк.

ТР Премьер-министры урынбасары - авыл хуҗалыгы һәм азык-төлек министры Марат Әхмәтов ТР Хөкүмәте Йортында узган киңәшмәдә 2019 елның беренче яртысында терлекчелек продукциясен җитештерү нәтиҗәләре һәм икътисадый күрсәткечләр турында хәбәр итте. Киңәшмәне видеоконференцэлемтә режимында Рөстәм Миңнеханов уздырды. Киңәшмә эшендә ТР Премьер-министрының беренче урынбасары Рөстәм Нигъмәтуллин катнашты.

Татарстан Республикасында 2019 елда күп фатирлы йортларны капиталь ремонтлау программасы 57,8 %ка башкарылган. Барлыгы әлеге программа буенча 42муниципаль берәмлектә 942 күп фатирлы йортны капиталь ремонтлау каралган. Бу хакта бүген ТР төзелеш, архитектура һәм ТКХ министрының беренче урынбасары Алексей Фролов ТР Хөкүмәте Йортында узган республика киңәшмәсендә хәбәр итте. Киңәшмәне видеоконференцэлемтә режимында Рөстәм Миңнеханов уздырды. Киңәшмә эшендә ТР Премьер-министрының беренче урынбасары Рөстәм Нигъмәтуллин катнашты.

Бүген Татарстан Республикасы Президенты Рөстәм Миңнеханов Иннополиста «Президент Академиясенең Җәйге кампусы» VIII халыкара мәгариф форумында катнашучылар белән очрашты. Чарада шулай ук Россия Федерациясе Президенты каршындагы Россия Халык хуҗалыгы һәм дәүләт хезмәте академиясе (РАНХиГС) ректоры Владимир Мау, РАНХиГС проректоры, Россия Инновацион төбәкләре ассоциациясе директоры Иван Федотов һәм башкалар катнашты.

Бүген Татарстан Республикасы Президенты Рөстәм Миңнеханов Россия Федерациясе Финанс министры урынбасары Андрей Иванов белән очрашты.

Төбәкнең транспорт тармагын үстерү мәсьәләләре, «КАМАЗ» ГАҖның кайбер инвестицион проектлары, башка актуаль мәсьәләләр турында фикер алыштылар.

Бүген Казанда Татарстан Республикасы Президенты Р.Н. Миңнеханов рәислегендә В.Д. Шашин исемендәге «Татнефть» ГАҖ Директорлар советы утырышын узды.

Утырышта Компаниянең 2019 елның беренче яртыеллыгындагы бюджеты үтәлеше йомгаклары каралды, август аена бюджеты расланды.

Бүген Татарстан Республикасы Президенты Рөстәм Миңнеханов «Сәләт» VIII халыкара яшьләр форумында булды. Лагерь Алексеевск районындагы Биләр тарихи-археологик музей-тыюлыгы территориясендә оештырылган.

Быел Татарстаннан һәм Россиянең башка төбәкләреннән форумның алты сменасында катнашучылар һәм аның кунаклары, фән олимпиадаларында, фәнни конференциядә, иҗат фестивальләрендә һәм спорт ярышларында җиңүчеләрдән 18 мең кеше булачак.

Татарстан Республикасы Президенты Рөстәм Миңнеханов "КАМАЗ" ГАҖ генераль директоры Сергей Когогин, "КАМАЗ-мастер" командасы җитәкчесе Владимир Чагин һәм команданың бөтен вәкилләренә, "Ефәк юл" халыкара ралли-рейдында җиңү уңаеннан, котлау телеграммасы юллады.

"Хөрмәтле Сергей Анатольевич һәм Владимир Геннадьевич! Хөрмәтле "КАМАЗ-мастер" командасы әгъзалары! Антон Шибалов экипажын һәм бөтен командагызны "Ефәк юл" халыкара ралли-рейдында искиткеч җиңү белән котлыйм! Яңадан-яңа җиңүләр һәм казанышлар белән безне шатландырып торасыз, һәм менә янә мактаулы пьедесталда бөтен урыннар камазлыларныкы, бөтен дүрт экипаж да ТОП-5, афәрин!", - диелгән телеграммада.

Бүген Татарстан Республикасы Президенты Рөстәм Миңнеханов Чаллыдагы «Чаллы-икмәк» предприятиесендә булды. Татарстан Президентын «Чаллы-икмәк» АҖ генераль директоры Рафаэль Юнысов озата йөрде.

«Чаллы-икмәк» - тулы цикллы заманча предприятие, икмәк-күмәч әйберләре җитештерә. Бүгенгә монда 400 исемдә продукция чыгарыла.

Бүген Татарстан Республикасы Президенты Рөстәм Миңнеханов рәислегендә «Алабуга» МИЗ Күзәтүчеләр советының чираттагы утырышын узды. Чара махсус икътисадый зона территориясендә узды.

Утырышта катнашучылар яңа алты инвестицион проект карады: «Алкема», «2БИО», «Аконит-Урал», «Югострой РУ», «Лилиани-Технолоджи» и «ЦБТ «Алабуга». Инвестицияләрнең гомуми суммасы 16 млрд сум.
Рәсми Татарстан